Air
Air a zo ul laz-seniñ gall savet e dibenn ar bloavezhioù 1990, ennañ Jean-Benoît Dunckel ha Nicolas Godin.

Renket e vez e rummad ar french touch (sonerezh elektronek gall), ha brudet eo er bed a-bezh, dreist-holl er Stadoù-Unanet hag e Japan. Sonerezh ar strollad a zo ennañ ur meskaj sonerezh ambient, elektronika, downtempo, sonerezh elektronek, sonerezh pop, rock psykedelek diazezet war heuliadoù kendonioù gitar (riff e saozneg), sonioù elektronek ha mouezhioù tremenet dre ur Vocoder.
Air en deus kenlabouret gant Beck, Charlotte Gainsbourg, Jarvis Cocker, Étienne de Crécy, Alex Gopher, Neil Hannon ha Nigel Godrich. Meur a wech o deus aozet sonerezh filmoù Sofia Coppola.

Istor ar strollad 

Istor Air a grogas er bloavezhioù 1980 e lise Jules-Ferry Versailles, rak eno e studie Jean-Benoît Dunckel ha Nicolas Godin. Gant sikour Alex Gopher haXavier Jamaux, e savjont ur strollad anvet |Orange, ur strollad berr e vuhez ha na enrolals tamm ton ebet. Koulskoude eo deuet da vezañ ur seurt mojenn, abalamour d'an dud a oa ennañ.

Ur wech tapet e vachelouriezh e stagas Nicolas Godin gant studioù savouriezh, ha neuze e rankas dilezel ar sonerezh. E 1995, e-keit ma oa o labourat war bladenn gentañ Teri Moïse, e voe bountet da sevel tonioù gant ur mignon a-gozh, Marc Tessier du Cros e anv, hag a laboure evit Source (un ti-embann pladennoù stag ouzh Virgin music). Un ton diazezet war sonerezh nemetken hag anvet Modulor a savas gant ar pal enoriñ Le Corbusier. Kinnig a reas an ton dindan anv Air da Source. Embannet e voe war an dastumad anvet Source Lab ha berzh a-walc'h a reas (embannet e voe ivez gant an ti-embann breizhveuriat Mo'Wax).
Jean-Benoît Dunckel hag a oa o studiañ ar matematik hag a gendalc'he da seniñ war un dro er strollad Le Dynamo, hag a sone piano e tavarnioù ar C'harter latin.

Goude Modulor e tivizas an daou zen labourat asambles. Un nebeud tonioù a savjont, hag embannet e voent dindan stumm pladennoù bihan (single). An tonioù-se azo bet bodet war an dastumad anvet Premiers symptômes (1997). D'ar mare-se e voent brudet ivez a-drugarez d'an tonioù a veskjont en-dro, evit arzourien evel Neneh Cherry, Depeche Mode pe c'hoazh Ollano.

Air a zo ur wreskanv a dalvez Amour, Imagination, Rêve.

Sonerezh 

O fladenn gentañ, Moon Safari he zitl, a zeuas er-maez e 1998 ha berzh bras a reas kerkent hag embannet, dre ma disheñvel son ar strollad diouzh kement tra a veze embannet d'ar mare-se. An titl a ziskouez e felle d'ar strollad meskañ sonerezh elektronek an dazont ("Moon") ha sonioù dousoc'h, aozet gant binvioù hengouneloc'h ("Safari"). En rollet e voe e Saint-Nom-la-Bretèchehag e studio +XXX e-barzh studio Gang (Pariz). A-benn kas ar raktres e voe sikouret ar strolald gant Jean-Jacques Perrey hag ive zgant laz-seniñ Abbey Road. Pa ginnigas ar bladenn war al lereunn e voe sikouret Air gant sonerien Phoenix. 
E 1999 ez eas Sofia Coppola e darempred gant ar strollad peogwir e felld ezhzi implijout holl donioù Moon Safari evit he film hir kentañ anvet Virgin Suicides. An daou soner a ginnigas drezhi sevel tonioù a-ratozh evit ar film. Enrollañ a rejont er memes studio hag a oa bet implijet evit Moon Safari, gant sikour an tabouliner Brian Reitzell, peogwir e oa bet goulennet gantañ kemer perzh en enrollañ gant Sofia Coppola. Degemeret mat e voe ar bladenn gant ar vurutellerien. Abaoe e kendalc'h ar strollad da sevel tonioù evit filmoù Sofia Coppola : Lost in Translation (ton anvet Alone In Kyoto) ha Marie-Antoinette (doare sonerezh-benveg an ton anvet Il Secondo Giorno, disoc'h o c'henlabour gant Alessandro Baricco).

E 2001 e teuas 10 000 Hz Legend er-maez. War ar bladenn-se e klever levezon ar sonerezh etrebroadel, ha levezon ar sonerezh-arnodiñ. Beck a genlabouras ganto war an ton anvet The Vagabond. Talkie Walkie zeuas er-maez e penn-kentañ 2004, hag ur bladenn sonerezh kentoc'h pop eo. E miz C'hwever 2005 voe lakaet ar strollad da chevalier dans l’Ordre des Arts et des Lettres . Pocket Symphony a zeuas er-maez e miz Meurzh 2007. War ar bladenn-se e klever ez eo levezonet ar strollad gant Japan. Nicolas Godin en deus desket seniñ koto ha shamisen gant ur mestr japanat hag a vez o chom e Pariz hag a weler e video "Once Upon a Time".
E 2003 e voe implijet City reading evit skeudenniñ testennoù ar skrivagner italian Alessandro Baricco. E 2005 e produjiont 5:55, pladenn Charlotte Gainsbourg .

Pladennaoueg

Pladennoù bras 

E 2008 eo deuet er-maez embannadenn kolektor Moon Safari, enni ar bladenn orin hag un eil hini, warni tonioù enrollet war al leurenn pe sonvesket en un doare disheñvel, hag un DVD (teulfilm) anvet "Sleeping, Eating, Waiting, Playing" hag aozet gant Mike Mills.

Sonerezh filmoù 
 2000 : The Virgin Suicides : sonerezh ar film Virgin Suicides, gant Sofia Coppola)
 2003 : Lost in Translation sonerezh Lost in Translation gant Sofia Coppola), ton : Alone in Kyoto 
 2006 : "Il Secondo Giorno" (sonerezh-benveg) evit ar film Marie-Antoinette, gant Sofia Coppola

Kenlabour 
 2002 : Everybody Hertz (tonioù advesket)
 2003 : City Reading (Tre Storie Western) gant Alessandro Baricco
 2006 : 5:55 gant Charlotte Gainsbourg : sonerezh aozet gant Air war donioù zo

Pladenn solo 
 2006 : Darkel gant Jean-Benoît Dunckel

Abadenn 
 2007 : Aérolite, pièce instrumentale pour Koto et synthétiseurs. (6-7 a viz Ebrel 2007, Kreizenn Pompidou - Pariz)

Pladennoù bihan ha pladennoù EP  
 1995 : Modulor Mix
 1996 : Casanova 70
 1997 : Le soleil est près de moi
 997 : Premiers symptômes, pladenn EP enni an teir fladenn single (adembannet e 1999 gant Brakes On Mix ha Californie ouzhpennet)
 1998 : Sexy Boy
 1998 : Californie/La femme d'argent Single roet gant niverenn 134 ar gelaouenn Les Inrockuptibles
 1998 : Kelly Watch the Stars
 1998 : All I Need
 2000 : Playground Love
 2001 : Air concerts Single roet gant niverenn 296 Les Inrockuptibles
 2001 : Radio #1
 2001 : How Does It Make You Feel?
 2001 : People in the City
 2002 : Don't Be Light
 2004 : Cherry Blossom Girl
 2004 : Surfing on a Rocket
 2004 : Alpha Beta Gaga
 2007 : Once Upon a Time
 2007 : Mer du Japon

Video 
 1998 : Sexy Boy (seveniñ : Mike Mills)
 1998 : Kelly Watch The Stars (seveniñ : Mike Mills)
 1998 : All I Need (seveniñ : Mike Mills)
 1999 : Le Soleil est près de moi (seveniñ : Mike Mills)
 1999 : Eating Sleeping Waiting And Playing (DVD, Moon Safari Tour)
 2000 : The Virgin Suicides (film Sofia Coppola)
 2000 : Playground Love (seveniñ : Sofia Coppola ha Roman Coppola)
 2001 : Radio #1 (seveniñ : Alex & Martin)
 2001 : How Does It Make You Feel (seveniñ : Antoine Bardou-Jacquet / Ludovic Houplain)
 2001 : Don't Be Light (seveniñ : Jean-François Moriceau / Petra Mrzyk)
 2002 : Sexy Boy, Kelly Watch The Stars, All I Need, Le Soleil est près de moi, Playground Love, Radio #1, How Does It Make You Feel (DVD da vrudañ Everybody Hertz)
 2004 : Electronic Performers, Talisman, Don't be Light, People In The City, La Femme d'argent (DVD bonus Talkie Walkie)
 2004 : Cherry Blossom Girl (seveniñ : Kris Kramski)
 2004 : Surfing On A Rocket (seveniñ : Antoine Bardou-Jacquet / Romain Guillon)
 2004 : Alpha Beta Gaga (seveniñ : Mathieu Tonetti)
 2007 : Once Upon a Time (seveniñ : Mathieu Tonetti)
 2007 : Mer du Japon (seveniñ : Guillaume de La Perrière)

Tonioù advesket 
 1996 : Ollano Latitudes (Air Remix)
 1997 : Crustation Purple (La Femme d'argent Mix)
 1997 : Neneh Cherry Kootchi (Air Remix)
 1997 : Depeche Mode Home Air « Around The Golf » Remix
 1997 : Alex Gopher Brakes On Mix
 1998 : Étienne Daho Me manquer (Londres en Été - Air Remix)
 2002 : David Bowie Better Future
 2005 : Beck Heaven Hammer (Missing)

Amprestoù 
Air a implij tammoù sonerezh (sample e saozneg) bet krouet gant tud all :
 Remember : The Beach Boys - Do it Again
 La Femme d'argent : Can - Future Days, Edwin Starr - Runnin
 Modular Mix : James Brown - I Got Ants In My Pants, Gil Scott-Heron - We Almost Lost Detroit

Liammoù diavaez

 Lec'hienn ofisiel Air
 Sonadegoù Air

Notennoù 

Strolladoù sonerezh Bro-C'hall
Strolladoù sonerezh elektronek
Strolladoù sonerezh ar bloavezhioù 1990
Strolladoù sonerezh ar bloavezhioù 2000